Kamu bisa jelasin ke aku soal Gemas dalam bahasa melayu?

Gemas merupakan sebuah bandar kecil di Negeri Sembilan, Malaysia, berhampiran dengan sempadan Negeri Sembilan-Johor. Gemas terbahagi kepada Gemas Lama dan Gemas Baru. Gemas Lama, iaitu pusat bandar terletak di Negeri Sembilan, manakala Gemas Baru terletak di sebelah negeri Johor.

Gemas terletak sekitar 165 km ke selatan Kuala Lumpur, 101 km dari Seremban, 54 km dari Tampin, 75 km dari Rembau dan 32 km dari Bandar Segamat.

Gemas merupakan persimpangan bagi landasan kereta api ke pantai timur dan pantai barat Malaysia kendalian Keretapi Tanah Melayu Berhad. Disebabkan ini, Gemas merupakan sebuah bandar yang sibuk berbanding bandar lain yang sama saiz dengannya. Stesen kereta api Gemas didirikan pada 1922 dan telah tamat beroperasi selepas sebuah stesen kereta api yang baru telah dibina pada tahun 2013. Kini, stesen kereta api lama Gemas telah diubahsuai menjadi sebuah muzium.

Di sebelah barat daya tersergam Gunung Ledang dengan ketinggian 1,276 m dari paras laut.